Džons Čo
Džons Čo (angļu: John Cho; dzimis 1972. gada 16. jūnijā Seulā) ir korejiešu izcelsmes ASV kino un televīzijas aktieris un mūziķis. Vairāk zināms ar Herolda Lī lomu filmu sērijā par "Heroldu un Kumaru", ar Džona lomu "Amerikāņu pīrāga" filmu sērijā un ar Hikaru Sulu lomu "Zvaigžņu ceļa" jaunajā filmu sērijā. Televīzijā atveidojis FIB aģentu Demetriju Nohu zinātniskās fantastikas seriālā FlashForward, Čo Presliju situāciju komēdijseriālā Off Centre un Endiju Brūksu šausmu seriālā Sleepy Hollow. 2014. gadā viņš atveidoja Henrija Higsa lomu seriālā Selfie.